**ปัจจัยที่เป็นตัวกำหนดการเจริญเติบโตทางด้านเศรษฐกิจของประเทศไทย**

**(Factors that determine the economic growth of Thailand)**

ณัฐธิญา ราชธิสาร1 และ วีณา ลีลาประเสริฐศิลป์1\*

1,2มหาวิทยาลัยทักษิณ ตำบลเขารูปช้าง อำเภอเมือง จังหวัดสงขลา 90000

\*E-mail : weena.leela@gmail.com

**บทคัดย่อ**

 งานวิจัยนี้มีวัตถุประสงค์เพื่อศึกษาปัจจัยที่เป็นตัวกำหนดการเจริญเติบโตทางด้านเศรษฐกิจของประเทศไทยตัวแปรทางเศรษฐกิจ ได้แก่ การบริโภคของภาคเอกชน, การลงทุนจากภาคเอกชนต่างๆ, การใช้จ่ายของรัฐบาลหรือการลงทุนของภาครัฐ, มูลค่าการส่งออก, มูลค่าการนำเข้า, ด้านการผลิต, อัตราแลกเปลี่ยน, อัตราดอกเบี้ย, ความเชื่อมั่นของผู้บริโภคและราคาผู้บริโภค ตัวแปรตาม คือ การเจริญเติบโตทางเศรษฐกิจ วิเคราะห์ค่าตัวแปรทางสถิติต่างๆ โดยใช้แบบจำลองสมการถดถอยพหุคูณ (Multiple Regressions) และใช้วิธีการคัดเลือกตัวแปรอิสระเข้าร่วมสมการด้วยวิธี Stepwise Estimation ข้อมูลที่ใช้ในการศึกษาเป็นข้อมูลทุติยภูมิซึ่งเป็นข้อมูลเชิงปริมาณเป็นรายไตรมาส ตั้งแต่ไตรมาสที่ 1 พ.ศ. 2555 ถึงไตรมาสที่ 3 พ.ศ. 2560 รวมระยะเวลา 18 ไตรมาส โดยใช้การประมวลผลข้อมูลด้วยโปรแกรมสำเร็จรูปทางสถิติ ผลการศึกษาพบว่า ปัจจัยที่เป็นตัวกำหนดการเจริญเติบโตทางด้านเศรษฐกิจของประเทศไทยได้แก่ มูลค่าการนำเข้า ส่งผลต่อการเจริญเติบโตทางเศรษฐกิจในทิศทางเดียวกัน กล่าวคือ มูลค่าการนำเข้าสินค้าทุนเพิ่มขึ้นจะส่งผลต่อการเจริญเติบโตทางเศรษฐกิจที่สูงขึ้น ส่วนราคาผู้บริโภคส่งผลต่อการเจริญเติบโตทางเศรษฐกิจ ในทิศทางตรงกันข้าม กล่าวคือ ถ้าราคาผู้บริโภคสูงขึ้น ทำให้ผู้บริโภคจะซื้อสินค้าน้อยลงส่งผลให้การลงทุนจากเอกชนลดการผลิตจึงทำให้การเจริญเติบโตทางเศรษฐกิจลดลง ที่ระดับนัยสำคัญ 0.05

***คำสำคัญ:*** การเจริญเติบโตทางเศรษฐกิจ, ปัจจัยที่ส่งผล

**Abstract**

This research aimed to study the factors that determine the economic growth of thailand. Economic variables are private consumption, private investment, government spending or public investment, export value, import value, production, exchange rate, interest rate, beliefs. Confidence of consumers and consumer prices. The dependent variable is economic growth. Analysis of various statistical variables Using the multiple regressions model and the selection of independent variables to join the equation using Stepwise Estimation method. The data used in the study were secondary, which were quantitative on a quarterly basis. From the first quarter of 2012 to the third quarter of 2017, a total of 18 quarters using data processing by statistical packages. The results of the study showed that Factors that determine the economic growth of hailand are import value. Affect the economic growth in the same direction, is, the value of the import of capital goods will lead to higher economic growth. As for consumer prices, it affects economic growth. In the opposite direction, is, if the consumer price goes up As a result, consumers will purchase fewer products, resulting in a decrease in private investment, thus reducing economic growth. At a significance level 0.05

***Keyword:*** Economic Growth, Impact factor

**บทนำ**

 เศรษฐกิจไทยจะขับเคลื่อนต้องประกอบไปด้วยปัจจัยหลักต่างๆ ในการวิเคราะห์ถึงแนวโน้มของเศรษฐกิจ จำเป็นที่จะต้องรู้ว่าการเติบโตมาจากปัจจัยตัวใดของระบบเศรษฐกิจ ระบบเศรษฐกิจพื้นฐานประกอบไปด้วย 5 ปัจจัยที่สำคัญ คือ ภาคครัวเรือน ภาคธุรกิจ ภาคสถาบันการเงิน ภาครัฐบาล และภาคต่างประเทศ โดยแต่ละภาคส่วนจะทำธุรกรรมทาง “เศรษฐกิจ” ซึ่งกันและกัน เช่น ภาคครัวเรือนซื้อสินค้าจากภาคธุรกิจ และภาคธุรกิจเองก็ซื้อแรงงานจากภาคครัวเรือน ภาครัฐบาลเก็บภาษีจากภาคธุรกิจ ในขณะเดียวกันก็มีการส่งเสริมธุรกิจผ่านนโยบายกระตุ้นเศรษฐกิจ ซึ่งแต่ละประเทศก็ยังมีรูปแบบเศรษฐกิจที่แตกต่างกัน ลักษณะสำคัญของเศรษฐกิจประเทศไทยเป็นลักษณะที่พึ่งพา “ภาคต่างประเทศ” เป็นหลัก(แนวโน้มเศรษฐกิจไทย,2563) กล่าวคือถ้าหากเศรษฐกิจโลกถดถอย เศรษฐกิจไทยก็จะถดถอยตามไปด้วย

**ตารางที่ 1 : แสดงปริมาณเศรษฐกิจของประเทศไทย (หน่วย : เปอร์เซ็นต์)**

|  |  |  |  |
| --- | --- | --- | --- |
| ปี พ.ศ. | ผลิตภัณฑ์รวม | ผลิตภัณฑ์มวลรวมในประเทศ | ผลิตภัณฑ์มวลรวมต่างประเทศ |
| 2555 | 9.3 | 7.2 | -1.2 |
| 2556 | 4.5 | 2.7 | -2.0 |
| 25572558 | 2.43.9 | 1.03.1 | 2.96.9 |
| 2559 | 6.2 | 3.4 | 10.5 |
| 256025612562 | 6.15.73.1 | 4.24.22.3 | 9.65.67.0 |

 **ที่มา:ธนาคารแห่งประเทศไทย.(30 ธันวาคม 2563) สืบค้นจาก**[**https://www.bot.or.th/App/BTWS\_STAT/**](https://www.bot.or.th/App/BTWS_STAT/)

 จากตารางที่แสดงปริมาณเศรษฐกิจของประเทศไทย พบว่า ในรอบ 8 ปี พ.ศ. 2555-2562 ผลิตภัณฑ์รวมในประเทศ มีแนวโน้มลดลงเป็นไปตามภาวะถดถอยในเศรษฐกิจโลก เนื่องจากปัจจัยหลายประการ เช่น การลดลงของการส่งออกสอดคล้องกับทิศทางการขยายตัวของเศรษฐกิจประเทศคู่ค้าและปริมาณการค้าโลกที่ได้รับผลกระทบจากความขัดแย้งทางการค้าระหว่างสหรัฐฯ และจีนรวมถึงการชะลอตัวลงของวัฏจักรสินค้าอิเล็กทรอนิกส์ นอกจากนี้ การส่งออกสินค้าบางกลุ่มได้รับผลกระทบทางตรงและทางอ้อมจากมาตรการกีดกันทางการค้าของสหรัฐฯ เช่น เครื่องซักผ้า เซลล์แสงอาทิตย์ (solar cells) และแผงวงจรรวม การเปลี่ยนแปลงของอัตราแลกเปลี่ยนซึ่งส่งผลต่อค่าเงินบาทที่แข็งค่าขึ้น ราคาน้ำมันเชื้อเพลิงที่ปรับตัวสูงขึ้น ภัยแล้ง ความขัดแย้งทางการค้าระหว่างประเทศของสหรัฐฯ และจีนที่ชัดเจนขึ้น ดังนั้น การศึกษาในครั้งนี้จึงศึกษาปัจจัยที่ส่งผลต่อการเจริญเติบโตทางเศรษฐกิจของประเทศไทย เพื่อเป็นแนวทางในการวางแผนและกำหนดนโยบายทางเศรษฐกิจ

**วัตถุประสงค์การวิจัย**

เพื่อศึกษาปัจจัยที่เป็นตัวกำหนดการเจริญเติบโตทางด้านเศรษฐกิจของประเทศไทย

**การดำเนินการวิจัย**

 การวิจัยในครั้งนี้เป็นการศึกษาเชิงปริมาณที่มุ่งเน้นการศึกษาปัจจัยที่ส่งผลต่อการเจริญเติบโตทางเศรษฐกิจ (GDP) ซึ่งข้อมูลที่นำมาใช้ในการศึกษาเป็นข้อมูลทุติยภูมิ (secondary data) แบบรายไตรมาส ทำการเก็บข้อมูลตั้งแต่ไตรมาสที่ 1 พ.ศ. 2555 ของ ถึงไตรมาสที่ 3 พ.ศ. 2560 รวมระยะเวลาเป็น 18 ไตรมาส โดยเลือกศึกษาปัจจัยที่คาดว่าน่าจะมีความสัมพันธ์กันระหว่าง 2 กลุ่ม ดังนี้

 ตัวแปรอิสระ (X) คือปัจจัยทางเศรษฐกิจที่คาดว่าจะส่งผลต่อการเจริญเติบโตทางเศรษฐกิจ (GDP) เลือกมาศึกษา 10 ปัจจัย ได้แก่ การบริโภคของภาคเอกชน (C) การลงทุนจากภาคเอกชนต่างๆ (I) การใช้จ่ายของรัฐบาลหรือการลงทุนของภาครัฐ (G) มูลค่าการส่งออก (X) มูลค่าการนำเข้า (M) ด้านการผลิต (Pro) อัตราแลกเปลี่ยน (Exch) อัตราดอกเบี้ย (Int) ความเชื่อมั่น (Trus) ราคาผู้บริโภค (CPI)

 ตัวแปรตาม (Y) คือการเจริญเติบโตทางเศรษฐกิจ (GDP)

 โดยกลุ่มตัวอย่างเป็นข้อมูลแบบรายไตรมาส ตั้งแต่ไตรมาสที่ 1 พ.ศ. 2555 ถึงไตรมาสที่ 3 พ.ศ. 2560 รวมระยะเวลาเป็น 18 ไตรมาส เก็บรวบรวมข้อมูลสถิติรายไตรมาสจากแห่งข้อมูล ได้แก่ ธนาคารแห่งประเทศไทย (Bank of Thailand) สำนักดัชนีเศรษฐกิจการค้า กระทรวงพาณิชย์ (Ministry of Commerce) สำนักงานสภาพัฒนาการเศรษฐกิจและสังคมแห่งชาติหรือ สศช. (Office of the National Economics and Social Development Council)

**แนวคิดและทฤษฎีที่เกี่ยวข้อง**

**ความหมายของรายได้ประชาชาติ**
            รายได้ประชาชาติ  หมายถึง มูลค่าที่เป็นตัวเงินของผลผลิตหรือสินค้าและบริการขั้นสุดท้ายที่ระบบเศรษฐกิจได้ผลิตขึ้นในรอบระยะเวลาใดเวลาหนึ่ง

**การคำนวณค่าผลิตภัณฑ์ในประเทศเบื้องต้น**
            ค่า GDP สามารถคำนวณได้ 3 วิธีซึ่งจะได้ผลลัพธ์เท่ากันเพราะเป็นมูลค่าของสิ่งเดียวกันแต่วัดคนละด้าน ทั้งสามวิธีต่างอยู่ในวงจรกระแสการหมุนเวียนของผลิตภัณฑ์ รายได้ และรายจ่าย ตัวแปรทั้งสามเป็นสิ่งเดียวกันมีความเท่ากันเป็นเอกลักษณ์ (identities) สามารถแสดงสมการเอกลักษณ์ได้ดังนี้
                                    **รายจ่าย = มูลค่าผลิตภัณฑ์ = รายได้**

ในการวิจัยครั้งนี้ผู้วิจัยใช้แนวคิดการวัดทางด้านรายจ่าย **(Expenditure Approach)** เป็นการวัดรายจ่ายรวมของหน่วยเศรษฐกิจต่าง ๆ ที่จ่ายเพื่อซื้อผลิตภัณฑ์ขั้นสุดท้ายที่ผลิตขึ้นในรอบปีนั้น รายจ่ายของหน่วยเศรษฐกิจได้แก่ รายจ่ายในการบริโภค รายจ่ายในการลงทุน รายจ่ายของรัฐบาล และมูลค่าการส่งออกสุทธิ ผลรวมของรายจ่ายเหล่านี้เรียกว่า รายจ่ายประชาชาติ (National expenditure) (มนตรี จรทะผา,2016)

GDP (Gross Domestic Product) หรือ ผลิตภัณฑ์มวลรวมของประเทศ คือ มูลค่าตลาดของสินค้าและบริการขั้นสุดท้ายที่ผลิตในประเทศในช่วงเวลาหนึ่งๆ โดยไม่คำนึงว่าผลผลิตนั้นจะเป็นผลผลิตที่ได้จากทรัพยากรภายในหรือภายนอกประเทศ ซึ่งคิดค้นโดย Simon Kuznets นักเศรษฐศาสตร์ชาวรัสเซีย ผลิตภัณฑ์มวลรวมในประเทศสามารถใช้เป็นตัวบ่งชี้ถึงมาตรฐานการครองชีพของประชากรในประเทศนั้นๆ ได้ด้วย สูตรคำนวณค่า GDP ดังนี้

**GDP = C + I + G + (X – M)**

 Consumption : C คือ มูลค่าการบริโภคของภาคเอกชนและประชาชนทั่วไป Investment : I คือ มูลค่าการลงทุนจากภาคเอกชนในสินค้าทุน Government: G Spending คือ ค่าใช้จ่ายทั้งหมดของรัฐบาลที่ใช้ซื้อสินค้าและบริการขั้นสุดท้าย ซึ่งรวมถึงเงินเดือนของข้าราชการ การซื้ออาวุธทางทหาร และค่าใช้จ่ายลงทุนของรัฐ Export : X คือมูลค่าการส่งออก Import : I คือ มูลค่าการนำเข้า

1. **เครื่องมือที่ใช้ในการศึกษา**

แบบจำลองที่ใช้ในการศึกษา ด้วยวิธีสร้างสมการถดถอยพหุคูณ (Multiple Regressions) และใช้วิธีการคัดเลือกตัวแปรอิสระเข้าร่วมสมการด้วยวิธี Stepwise Estimation ณ ระดับนัยสำคัญทางสถิติที่ 0.05 มีสร้างรูปแบบสมการปัจจัยทางเศรษฐกิจที่ส่งผลต่อการเจริญเติบโตทางเศรษฐกิจ (GDP) ได้ดังนี้

GDP = β0Consume + β1Invest + β2Cost + β3Ex + Β4Im + β5Int +

β6Exch + β7Pro + β8Trust + β9CPI

**ผลการวิจัยและการอภิปรายผล**

การศึกษาปัจจัยที่ส่งผลต่อการเจริญเติบโตทางเศรษฐกิจ จากการวิเคราะห์ข้อมูลเพื่อหาความสัมพันธ์ของปัจจัยทางเศรษฐกิจ ได้แก่ มูลค่าการนำเข้า (M) ราคาผู้บริโภค ที่คาดว่าจะส่งผลต่อการเจริญเติบโตทางเศรษฐกิจ (GDP) ที่เกิดขึ้นจริงในอดีตแบบรายไตรมาส ระหว่างไตรมาสที่ 1 พ.ศ. 2555 ถึงไตรมาสที่ 3 พ.ศ. 2560 รวมระยะเวลาเป็น 18 ไตรมาสวิเคราะห์ข้อมูลโดยใช้สมการถดถอยพหุคูณ (Multiple Regressions) และใช้วิธีการคัดเลือกตัวแปรอิสระเข้าร่วมสมการด้วยวิธี Stepwise Estimation ณ ระดับนัยสำคัญทางสถิติที่ 0.05

1. **ผลการทดสอบความสัมพันธ์**

 ทดสอบความสัมพันธ์ระหว่างตัวแปรทั้งหมดที่ผ่านการทดสอบเพื่อเข้าร่วมสมการทั้ง 2 ตัวแปร ทำการวิเคราะห์ข้อมูลโดยใช้สมการถดถอยพหุคูณ (Multiple Regressions) และใช้วิธีการคัดเลือกตัว

แปรอิสระเข้าร่วมสมการด้วยวิธี Stepwise Estimation ได้ผลการทดสอบตามตารางที่ 3 ดังนี้

**ตางรางที่ 3 วิเคราะห์การถดถอยของปัจจัยทางเศรษฐกิจที่มีผลกระทบต่อการเจริญเตริบโตทาง (GDP)**

|  |  |  |  |  |  |
| --- | --- | --- | --- | --- | --- |
| Variable | UnstandardizedCoefficients | StandardizedCoefficients | t | Sig | Collinearity Statistics |
| B | S.E.bi | β | Tolerance | VIF |
| Constant (ค่าคงที่) | 142.049 | 41.332 |  | 3.437 | 0.004 |  |  |
| MCPI | 1.215E-5-0.408 | 0.0000.091 | 0.492-0.868 | 2.554-4.506 | 0.0190.000 | 0.6520.652 | 1.5351.535 |

F= 6.520, R= 0.701b, R2= 0.490, Adjusted R2= 0.443, P< 0.05

 จากตารางที่ 3 แสดงผลการวิเคราะห์การถดถอยพหุคูณแบบขั้นตอน (Stepwise Multiple Regressions) ปัจจัยที่เป็นตัวกำหนดการเจริญเติบโตทางด้านเศรษฐกิจของประเทศไทย (GDP) พบว่า มูลค่าการนำเข้า (M) ส่งผลต่อการเจริญเติบโตทางเศรษฐกิจ (GDP) ในทิศทางเดียวกัน ราคาผู้บริโภค (CPI) ส่งผลต่อการเจริญเติบโตทางเศรษฐกิจ (GDP) ในทิศทางตรงกันข้าม โดยทั้ง 2 ตัวแปรมีค่าสถิติเอฟ (F Statistic) เท่ากับ 6.520 ทั้งนี้ ตัวแปรมูลค่าการนำเข้าและตัวแปรราคาผู้บริโภคสามารถร่วมกันพยากรณ์ค่าของการเจริญเติบโตทางเศรษฐกิจได้ร้อยละ 49.0

 การตรวจสอบความสัมพันธ์ร่วมเชิงพหุเชิงเส้น (Multicollinearity) หาก Tolerance เข้าใกล้ 0 มากเท่าใดแสดงว่าระดับความสัมพันธ์ร่วมเชิงพหุเชิงเส้นของตัวแปรมีปัญหามาก จากการวิเคราะห์ได้ผลสรุปดังนี้ มูลค่าการนำเข้า (M) และ ราคาผู้บริโภค (CPI) เท่ากับ 0.652 ซึ่งไม่มีตัวแปรใดที่มีค่าเข้าใกล้ 0 ทำให้ไม่เกิดปัญหา Multicollinearity และค่า VIF หากมีค่าเข้าใกล้ 10 มากเท่าใดแสดงว่าระดับความสัมพันธ์ร่วมเชิงพหุเชิงเส้นของตัวแปรมีปัญหามาก (กรรณิกา ศรีสังข์งาม1 และกิตติพันธ์ คงสวัสดิ์เกียรติ2, 2559) จากการวิเคราะห์ได้ผลสรุปดังนี้ มูลค่าการนำเข้า (M) และ ราคาผู้บริโภค (CPI) เท่ากับ 1.535 ซึ่งไม่มีตัวแปรใดที่มีค่าเข้าใกล้ 10 แสดงว่าตัวแปรพยากรณ์ทุกตัวแปรไม่เกิดปัญหาความเป็นพหุสัมพันธ์ร่วมหรือภาวะร่วมเส้นตรงพหุ จะเห็นได้ว่าตัวแปรพยากรณ์ทุกตัวแปรเป็นตามข้อตกลงเบื้องต้นในการวิเคราะห์ถดถอย

1. **สร้างสมการแสดงความสัมพันธ์ระหว่างตัวแปร**

สร้างสมการแสดงความสัมพันธ์ระหว่างปัจจัยทางเศรษฐกิจ คือตัวแปรอิสระ (X) ที่ส่งผลต่อการเจริญเติบโตทางเศรษฐกิจ (GDP) คือตัวแปรตาม (Y) โดยนำตัวแปรอิสระทั้ง 2 ตัวแปร ได้ดังนี้

GDP = 142.049 + 1.215E-5M - 0.408CPI

จากผลการศึกษาปัจจัยที่ส่งผลต่อการเจริญเติบโตทางเศรษฐกิจ (GDP) ในช่วงปี 2555-2560 คือ มูลค่าการนำเข้า (M) มีความสัมพันธ์ในทิศทางเดียวกันกับการเจริญเติบโตทางเศรษฐกิจ (GDP) ณ ระดับนัยสำคัญทางสถิติที่ 0.05 โดยเมื่อมูลค่าการนำเข้า (M) เพิ่มขึ้นร้อยละ 1 จะทำให้การเจริญเติบโตทางเศรษฐกิจ (GDP) เพิ่มขึ้น ร้อยละ 1.215E-5 การนำเข้าสินค้าทุนของประเทศไทยประกอบด้วย การนำเข้าของภาคเอกชนและการนำเข้าสินค้าจากภาครัฐ โครงสร้างการนำเข้าสินค้าของไทยนั้น แบ่งออกเป็น 5 ประเภทหลัก ได้แก่ สินค้าประเภทเชื้อเพลิง ประเภททุน ประเภทวัตถุดิบและกึ่งสำเร็จรูป ประเภทอุปโภคบริโภค และประเภทยานพาหนะและอุปกรณ์การขนส่ง การนำเข้าสินค้าทุนและสินค้าที่เป็นวัตถุดิบเพื่อการผลิตนั้น จะเป็นอีกวิธีหนึ่งที่ช่วยทำให้เพิ่มศักยภาพในด้านการผลิตและการส่งออกได้มากขึ้น จะเห็นได้ว่าประเทศไทยมีการนำเข้าเครื่องจักรกลและส่วนประกอบเป็นจำนวนมาก เพื่อนำไปใช้ในการผลิตโดยเฉพาะการผลิตสินค้าอุตสาหกรรมส่งผลให้ประเทศสามารถผลิตสินค้าได้เพิ่มขึ้น อันนำไปสู่การขยายตัวของเศรษฐกิจภายในประเทศ ซึ่งสอดคล้องกับงานวิจัยของสุรางค์ บุญยะพงศ์ไชย (2562) เรื่องการเจริญเติบโตทางเศรษฐกิจของประเทศไทยโดยพิจารณาด้านการลงทุนภาคเอกชน ผลการศึกษาพบว่า ความสัมพันธ์ระหว่างมูลค่าการนำเข้า (M) จะส่งผลกระทบในทิศทางเดียวกันกับการลงทุนภาคเอกชน และสอดคล้องกับสุชาดา บาลีพัตรและอนัสปรีย์ ไชยวรรณ (2560) เรื่องความสัมพันธ์ระหว่างค่าใช้จ่ายในการวิจัยและพัฒนา การลงทุนในเทคโนโลยีสารสนเทศและการสื่อสารและการเจริญเติบโตทางเศรษฐกิจของไทยพบว่า การเจริญเติบโตทางเศรษฐกิจมีความสัมพันธ์เชิงดุลยภาพในระยะยาวกับการสะสมทุน แรงงาน ค่าใช้จ่ายในการวิจัยและพัฒนาและค่าใช้จ่ายในการวิจัยด้านเทคโนโลยีสารสนเทศและการสื่อสาร

 ราคาผู้บริโภค (CPI) มีความสัมพันธ์ในทิศทางตรงกันข้ามกับการเจริญเติบโตทางเศรษฐกิจ (GDP) ณ ระดับนัยสำคัญทางสถิติที่ 0.05 โดยเมื่อราคาผู้บริโภค (CPI) น้อย จะทำให้ Y ขยายตัว เนื่องจากเทคโนโลยีการผลิตที่ดีขึ้นทำให้ต้นทุนการผลิตลดลง สินค้ามีคุณภาพดีขึ้นแต่ราคาลดลง ราคาวัตถุดิบหรือปัจจัยในการผลิตลดลงเพราะมีสินค้าอื่นมาทดแทนกันได้ เทคโนโลยีที่ทำให้การทำธุรกรรมทางการเงินกับการซื้อสินค้าผ่านระบบออนไลน์สะดวกมากขึ้น ความจำเป็นในการเดินทางไม่มี ค่าใช้จ่ายจึงลดลง จากเหตุผลดังกล่าวทำให้หน่วยธุรกิจสามารถผลิตและจำหน่ายสินค้าได้เพิ่มขึ้น ภารรัฐสามารถผลิตสินค้าสาธารณะด้วยต้นทุนการผลิตที่ลดลง ส่งผลอัตราการขยายตัวทางเศรษฐกิจเพิ่มขึ้น ซึ่งสอดคล้องกับงานวิจัยของชญาน์รัศมิ์ วิทิตธนาชัยกุล (2561) เรื่องปัจจัยที่ส่งผลต่อการออมและการเจริญเติบโตทางเศรษฐกิจในประเทศไทย ผลการศึกษาพบว่า ปริมาณการออม ปริมาณการลงทุนภาคเอกชนภายในประเทศ อัตราการลงทุนโดยตรงจากต่างประเทศ มูลค่าการส่งออก มูลค่าการนำเข้า อัตราแรงงาน อัตราการบริโภค ดัชนีราคาผู้บริโภคและมูลค่าการสะสมทุนภาคเอกชน สามารถอธิบายการเปลี่ยนแปลงของ การเจริญเติบโตทางเศรษฐกิจ ได้ร้อยละ 98.05 สอดคล้องกับงานวิจัยของสายสมร วงศ์สวัสดิ์ (2559) เรื่องผลกระทบของปริมาณเงินที่มีต่ออัตราการเจริญเติบโตทางเศรษฐกิจของประเทศไทย ผลการศึกษาพบว่า ปริมาณเงินตามความหมายกว้างมีความสัมพันธ์กับตัวแปรทางเศรษฐกิจคือ สินเชื่อภาคเอกชน ดัชนีราคาผู้บริโภค และสินเชื่อรวมของธนาคารพาณิชย์ในประเทศไทย และยังได้พบว่าการเพิ่มขึ้นหรือลดลงของปริมาณเงินตามความหมายกว้างในระยะสั้นจะส่งผลทำให้อัตราการเจริญเติบโตทางเศรษฐกิจของประเทศไทยเปลี่ยนแปลงตามไปด้วย

**สรุปและข้อเสนอแนะ**

ปัจจัยที่ส่งผลต่อการเจริญเติบโตทางเศรษฐกิจ (GDP) ในช่วงปี 2555-2560 คือ มูลค่าการนำเข้า (M) มีความสัมพันธ์ในทิศทางเดียวกันกับการเจริญเติบโตทางเศรษฐกิจ (GDP)และ ราคาผู้บริโภค (CPI) มีความสัมพันธ์ในทิศทางตรงกันข้ามกับการเจริญเติบโตทางเศรษฐกิจ (GDP) ณ ระดับนัยสำคัญทางสถิติที่ 0.05 โดยทั้ง 2 ตัวแปรสามารถอธิบายการพยากรณ์การเจริญเติบโตทางเศรษฐกิจ (GDP) ได้ร้อยละ 49 ดังนั้นเพื่อทราบถึงการเจริญเติบโตทางเศรษฐกิจของไทย และผลกระทบของปัจจัยต่างๆ ที่มีการเจริญเติบโตทางเศรษฐกิจรวมถึงปัจจัยที่มีผลต่ออัตราการลงทุนภายในประเทศเพื่อนำไปใช้เป็นทางในการวางแผนการดำเนินธุรกิจของภาคเอกชน และเพื่อให้ภาครัฐได้ตระหนักถึงปัญหาที่อาจมีผลกระทบกับระบบเศรษฐกิจ และเป็นแนวทางในการพัฒนาเศรษฐกิจของประเทศ

**เอกสารอ้างอิง**

แนวโน้มเศรษฐกิจไทย. (2563). https://www.moneybuffalo.in.th/business-economy

มนตรี จรทะผา. (2016). รายได้ประชาชาติ. สืบค้น 15 กุมภาพันธ์ 2564 จาก <https://sites.google.com/site>

สุรางค์ บุญยะพงศ์ไชย. (2562). ศึกษาการเจริญเติบโตทางเศรษฐกิจของประเทศไทยโดยพิจารณา ด้านการลงทุน ภาคเอกชน. วารสาร วิชาการ มหาวิทยาลัยกรุงเทพธนบุรี. 8(1), 209-219

สุชาดา บาลีพัตรและอนัสปรีย์ ไชยวรรณ. (2560). ความสัมพันธ์ระหว่างค่าใช้จ่ายในการวิจัยและพัฒนาการลงทุนใน เทคโนโลยีสารสนเทศและการสื่อสารและการเจริญเติบโตทางเศรษฐกิจของไทย.

ชญาน์รัศมิ์ วิทิตธนาชัยกุล. (2561). ปัจจัยที่ส่งผลต่อการออมและการเจริญเติบโตทางเศรษฐกิจใน

 ประเทศไทย. สืบค้น 15 กุมภาพันธ์ 2564 จากhttp://econ.nida.ac.th

สายสมร วงศ์สวัสดิ์. (2559). ผลกระทบของปริมาณเงินที่มีต่ออัตราการเจริญเติบโตทางเศรษฐกิจของ

 ประเทศไทย. วารสารวิชาการ มหาวิทยาลัยธนบุรี. 10(22), 90-98

ข้อมูลสถิติของดัชนีการอุปโภคบริโภคภาคเอกชน. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/ReportPage.aspx?reportID=827&languag e=th](https://www.bot.or.th/App/BTWS_STAT/statistics/ReportPage.aspx?reportID=827&languag%09e=th)

ข้อมูลสถิติของการลงทุนภาคเอกชน. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/BOTWEBSTAT.aspx?reportID=857&langu age=TH](https://www.bot.or.th/App/BTWS_STAT/statistics/BOTWEBSTAT.aspx?reportID=857&langu%09age=TH)

ข้อมูลสถิติของค่าใช้จ่ายรัฐบาล. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/ReportPage.aspx?reportID=700&languag e=th](https://www.bot.or.th/App/BTWS_STAT/statistics/ReportPage.aspx?reportID=700&languag%09e=th)

ข้อมูลสถิติของมูลค่าการส่งออกและมูลค่าการนำเข้า. สืบค้น 27 กุมภาพันธ์ 2564 จาก:

 <http://tradereport.moc.go.th/TradeThai.aspx>

ข้อมูลสถิติของอัตราดอกเบี้ย. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/ReportPage.aspx?reportID=223&languag e=th](https://www.bot.or.th/App/BTWS_STAT/statistics/ReportPage.aspx?reportID=223&languag%09e=th)

ข้อมูลสถิติของอัตราแลกเปลี่ยน. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/ReportPage.aspx?reportID=123&languag e=th](https://www.bot.or.th/App/BTWS_STAT/statistics/ReportPage.aspx?reportID=123&languag%09e=th)

ข้อมูลสถิติของด้านการผลิต. สืบค้น 27 กุมภาพันธ์ 2564 จาก:

 [https://www.bot.or.th/App/BTWS\_STAT/statistics/ReportPage.aspx?reportID=747&languag e=th](https://www.bot.or.th/App/BTWS_STAT/statistics/ReportPage.aspx?reportID=747&languag%09e=th)

ข้อมูลสถิติของดัชนีความเชื่อมั่น. สืบค้น 27 กุมภาพันธ์ 2564 จาก:

 [https://www.bot.or.th/Thai/MonetaryPolicy/EconomicConditions/EconomicIndices/Pages/ default.aspi](https://www.bot.or.th/Thai/MonetaryPolicy/EconomicConditions/EconomicIndices/Pages/%09default.aspi)

ข้อมูลสถิติของดัชนีราคาผู้บริโภค. สืบค้น 27 กุมภาพันธ์ 2564 จาก:

 [http://www.indexpr.moc.go.th/price\_present/cpi/stat/others/indexg\_report2.asp?list\_year =2558](http://www.indexpr.moc.go.th/price_present/cpi/stat/others/indexg_report2.asp?list_year%09=2558)

ข้อมูลสถิติของการเจริญเติบโตทางเศรษฐกิจ. สืบค้น 27 กุมภาพันธ์ 2564 จาก:

 <https://www.nesdc.go.th/>